Το ***Ο Υπέροχος Γκάτσμπυ*** (αγγλικά: *The Great Gatsby*) είναι αμερικανική αισθηματική δραματική ταινία, παραγωγής 2012. Τη σκηνοθεσία ανέλαβε ο Μπαζ Λούρμαν και το σενάριο έγραψε ο ίδιος μαζί με τον Κρεγκ Πιρς. Η ταινία αποτελεί προσαρμογή της ομότιτλης νουβέλας του Φ. Σκοτ Φιτζέραλντ. Πρωταγωνιστούν οι Λεονάρντο Ντι Κάπριο, Τόμπι Μαγκουάιρ, Κάρεϊ Μάλιγκαν, Τζόελ Έντγκερτον και Άιλα Φίσερ. Ο Νικ Κάραγουεϊ εντυπωσιάζεται από τη μυστηριώδη ζωή και το πλούσιο λάιφσταϊλ του γέιτονά του, Τζέι Γκάτσμπυ. Ο Νικ εισάγεται στον κόσμο του Γκάτσμπυ και γνωρίζει τον κύκλο του. Γρήγορα θα γίνει μάρτυρας της εμμονής και της τραγωδίας.

Τα γυρίσματα της ταινίας ξεκίνησαν στις 5 Σεπτεμβρίου 2011 στο Σίδνεϊ της Αυστραλίας και ολοκληρώθηκαν στις 22 Δεκεμβρίου 2011, με επιπρόσθετες λήψεις να πραγματοποιούνται τον Ιανουάριο του 2012. Η ταινία είχε αρχικά προγραμματιστεί να κυκλοφορήσεις στις 25 Δεκεμβρίου 2012, και σε μορφή 3D, αλλά στις 6 Αυγούστου 2012, ανακοινώθηκε ότι η ημερομηνία κυκλοφορίας της ταινίας μεταφέρθηκε το καλοκαίρι του 2013.

Η ταινία κυκλοφόρησε στους κινηματογράφους στις 10 Μαΐου 2013. Απέσπασε μικτά σχόλια από τους κριτικούς αλλά δεν το εμπόδισε να γίνει εισπρακτική επιτυχία αποφέροντας 353,6 εκατομμύρια δολάρια παγκοσμίως. Βραβεύτηκε με δύο Όσκαρ και με δύο BAFTA.

Ηθοποιοί και Χαρακτήρες
-----------------------

* Λεονάρντο Ντι Κάπριο στο ρόλο του *Τζέι Γκάτσμπυ*
* Τόμπι Μαγκουάιρ στο ρόλο του *Νικ Κάραγουεϊ*
* Κάρεϊ Μάλιγκαν στο ρόλο της *Ντέιζι Μπιουκάναν*
* Τζόελ Έντγκερτον στο ρόλο του *Τομ Μπιουκάναν*
* Άιλα Φίσερ στο ρόλο της *Μιρτλ Γουίλσον*
* Αντελαΐντ Κλέμενς στο ρόλο της *Κάθριν*
* Τζέισον Κλαρκ στο ρόλο του *Τζορτζ Γουίλσον*
* Ελίζαμπεθ Ντεμπίκι στο ρόλο της *Τζόρνταν Μπέικερ*
* Άμιταμπ Μπάτσαν στο ρόλο του *Μέιερ Γούλφσεϊμ*
* Τζακ Τόμσον στο ρόλο του *Δόκτωρ Γουόλτερ Πέρκινς*
* Ρίτσαρντ Κάρτερ στο ρόλο του *Χέρζογκ*
* Μπρένταν Μακλίν στο ρόλο του *Κλιπσπρίνγκερ*
* Κάλαν ΜακΑουλίφ στο ρόλο του *Τζέι Γκάτσμπυ* (νεαρή ηλικία)

Παραγωγή
--------

### Ανάπτυξη

Πριν την ταινία αυτή ήδη το μυθιστόρημα του Φ. Σκοτ Φιτζέραλντ είχε ανεβεί στο Μπρόντγουεϊ και μεταφέρθηκε αρκετές φορές στον κινηματογράφο. Το Δεκέμβριο του 2008, το περιοδικό Variety ανέφερε ότι την καινούρια κινηματογραφική μεταφορά θα σκηνοθετήσει ο Μπαζ Λούρμαν, σκηνοθέτης των ταινιών *Moulin Rouge!* (2001) και *Αυστραλία* (Australia, 2008).

Όταν ρωτήθηκε για την ταινία, ο Λούρμαν δήλωσε ότι σχεδίαζε το ριμέικ να είναι πιο επίκαιρο εξαιτίας των θεμάτων του βιβλίου που κριτικάρει τον συχνά ανεύθυνο τρόπο ζωής των πλουσίων. Για να ασχοληθεί εκτενώς με το πρότζεκτ, τον Σεπτέμβριο του 2010 ο Λούρμαν μετακόμισε μαζί με την οικογένειά του από την Αυστραλία στο Τσέλσι της Νέας Υόρκης, όπου και σκόπευε να γυρίσει την ταινία. Τον Ιανουάριο του 2011, ο Λούρμαν είπε στην εφημερίδα The Hollywood Reporter ότι θα γύριζε την ταινία σε μορφή 3D. Τέλη του ίδιου μήνα, ο σκηνοθέτης έδειξε αμφιβολία για το αν θα παρέμενε στο πρότζεκτ, πριν τελικά αποφασίσει να παραμείνει.

Το 2010 ανακοινώθηκε ότι την παραγωγή της ταινίας ανέλαβε η Sony Pictures Entertainment αλλά το 2011 η Warner Bros. ήταν κοντά στο να έρθει σε συμφωνία να χρηματοδοτήσει και να αναλάβει τη διανομή της ταινίας παγκοσμίως.

### Κάστινγκ

Ο Λεονάρντο Ντι Κάπριο υποδύεται τον Τζέι Γκάτσμπυ
Ο Λούρμαν δήλωσε ότι τα αποτελέσματα των δοκιμαστικών των ηθοποιών για την ταινία ήταν πολύ ενθαρρυντικά. Ο πρώτος που υπέγραψε να συμμετάσχει στην ταινία ήταν ο Λεονάρντο Ντι Κάπριο στο ρόλο του Τζέι Γκάτσμπυ, έναν 32χρονο μυστηριώδη εκατομμυριούχο που έχει εμμονή με την 23χρονη Ντέιζι Μπιουκάναν, την οποία γνώρισε όταν αυτός ήταν 27 ετών και αξιωματικός στο ξεκίνημα του Α' Παγκοσμίου Πολέμου. Ο Τόμπι Μαγκουάιρ υποδύεται τον 29χρονο Νικ Κάραγουεϊ, ξάδερφο της Ντέιζι και αφηγητή της ταινίας.

Τον Οκτώβριο του 2010, φημολογούνταν ότι η Αμάντα Σάιφρεντ θα υποδυόταν την Ντέιζι Μπιουκάναν. Τον επόμενο μήνα ανακοινώθηκε ότι ο Λούρμαν πέρναγε από δοκιμαστικό αρκετές ηθοποιούς, συμπεριλαμβανομένων των Κίρα Νάιτλι, Ρεμπέκα Χολ, Μπλέικ Λάιβλι, Άμπι Κόρνις, Μισέλ Γουίλιαμς και Σκάρλετ Τζοχάνσον καθώς και τη Νάταλι Πόρτμαν για το ρόλο της Ντέιζι. Η Τζοχάνσον τελικά αποχώρησε λόγω άλλων επαγγελματικών υποχρεώεων και λίγο αργότερα ανακοινώθηκε ότι η Κάρεϊ Μάλιγκαν όχι μόνο ήταν υποψήφια για το ρόλο αλλά και το φαβορί. Στις 15 Νοεμβρίου 2010, ο Λούρμαν αναοίνωσε ότι ο ρόλος της Ντέιζι δόθηκε στη Μάλιγκαν.

Τον Απρίλιο, ο Μπεν Άφλεκ ήταν σε διαπραγματεύσεις για το ρόλο του Τομ Μπιουκάναν, αλλά αναγκάστηκε να αρνηθεί λόγω της υποχρέωσής του στην ταινία *Argo*, τη οποία και θα σκηνοθετούσε. Πριν ο ρόλος τελικά καταλήξει στον Τζόελ Έντγκερτον, άλλοι υποψήφιοι για το ρόλο ήταν οι Μπράντλεϊ Κούπερ και Λουκ Έβανς. Η Αυστραλίδα ηθοποιός Άιλα Φίσερ πήρε το ρόλο της Μιρτλ Γουίλσον ενώ η πρωτοεμφανιζόμενη και επίσης Αυστραλίδα Ελίζαμπεθ Ντεμπκίκι κέρδισε το ρόλο της Τζόρνταν Μπέικερ.

Box office
----------

Με προϋπολογισμό 105.000.000 δολάρια, η ταινία *Ο Υπέροχος Γκάτσμπυ* έκανε άνοιγμα τριημέρου στη 2η θέση με 50 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 144,8 εκατομμύρια δολάρια και στον υπόλοιπο κόσμο συγκέντρωσε 208,8 εκατομμύρια δολάρια. Παγκοσμίως απέφερε 353,6 εκατομμύρια δολάρια.

Βραβεία & Υποψηφιότητες
-----------------------

| Οργάνωση | Κατηγορία | Υποψήφιος | Αποτέλεσμα |
| --- | --- | --- | --- |
| Όσκαρ | Σχεδιασμός Παραγωγής | Κάθριν Μάρτιν & Μπέβερλι Νταν | Νίκη |
| Σχεδιασμός Κοστουμιών | Κάθριν Μάρτιν | Νίκη |
| BAFTA | Σχεδιασμός Παραγωγής | Κάθριν Μάρτιν & Μπέβερλι Νταν | Νίκη |
| Μακιγιάζ & Κομμώσεις | Μαορίτσιο Σίλβι & Κέρι Πεν | Υποψηφιότητα |
| Σχεδιασμός Κοστουμιών | Κάθριν Μάρτιν | Νίκη |
|

Παραπομπές
----------

1. ↑  Bulbeck, Pip (6 Σεπτεμβρίου 2011). «Baz Luhrmann's $125 Milllion 'The Great Gatsby' Begins Production in Sydney». *The Hollywood Reporter*. Ανακτήθηκε στις 27 Ιουλίου 2012.
2. ↑  Bulleck, Pip (19 Φεβρουαρίου 2011). «Baz Luhrmann to Shoot 'Great Gatsby' in Sydney». *The Hollywood Reporter*. Prometheus Global Media. Ανακτήθηκε στις 27 Ιουλίου 2012.
3. ↑  Eisenberg, Eric (14 Οκτωβρίου 2011). «The Great Gatsby Gets A Release Date». *CinemaBlend.com*. Ανακτήθηκε στις 27 Ιουλίου 2012.
4. ↑  McClintock, Pamela (6 Αυγούστου 2012). «Warner Bros. Moves 'Great Gatsby' to Summer 2013». *HollywoodReporter.com*. Ανακτήθηκε στις 5 Σεπτεμβρίου 2012.
5. ↑  «Ο Υπέροχος Γκάτσμπυ στο Rotten Tomatoes». *Rotten Tomatoes*. Ανακτήθηκε στις 12 Ιουνίου 2013.
6. 1 2 3 4 5  «Ο Υπέροχος Γκάτσμπυ στο Box Office Mojo». *Box Office Mojo*. Ανακτήθηκε στις 12 Ιουνίου 2013.
7. 1 2  «86th Academy Awards Nominations». oscars.org. Ανακτήθηκε στις 17 Ιανουαρίου 2014.
8. 1 2  «BAFTA Awards». *bafta.org*. Ανακτήθηκε στις 17 Ιανουαρίου 2013.
9. ↑  Jones, Michael (18 Δεκεμβρίου 2008). «Baz Luhrmann eyes 'Great Gatsby'». *Variety* (Reed Business Information). Αρχειοθετήθηκε από το πρωτότυπο στις 2011-06-29.. Ανακτήθηκε στις 27 Ιουλίου 2012.
10. ↑  «Celebrating Films of the 1960s & 1970s». *Cinema Retro*. 28 Δεκεμβρίου 2008.
11. ↑  «Baz to make 'Gatsby' choice». *New York Post*. NYP Holdings, Inc. 10 Φεβρουαρίου 2011. Αρχειοθετήθηκε από το πρωτότυπο στις 11 Ιανουαρίου 2013. Ανακτήθηκε στις 27 Ιουλίου 2012.
12. ↑  Giardina, Carolyn (9 Ιανουαρίου 2011). «Baz Luhrmann might shoot "Great Gatsby"». *Reuters*. Thomson Reuters. Ανακτήθηκε στις 27 Ιουλίου 2012.
13. ↑  Gelman, Vlada (31 Ιανουαρίου 2011). «Is Baz Luhrmann Reconsidering Doing The Great Gatsby?». *New York Magazine*. New York Media LLC. Ανακτήθηκε στις 27 Ιουλίου 2012.
14. ↑  Fleming, Mike (9 Φεβρουαρίου 2011). «Warner Bros. Nearing Deal To Acquire Baz Luhrmann's 'The Great Gatsby'». *Deadline Hollywood*. Ανακτήθηκε στις 27 Ιουλίου 2012.
15. 1 2 3  Fleming, Mike (15 Νοεμβρίου 2010). «Baz Luhrmann Tells Deadline: Carey Mulligan Is My Daisy Buchanan». *Deadline.com*.. Ανακτήθηκε στις 27 Ιουλίου 2012.
16. ↑  Flores, Ramses (30 Σεπτεμβρίου 2010). «Leonardo DiCaprio, Tobey Maguire, and Amanda Seyfried to Possibly Star in THE GREAT GATSBY». *Collider*. Αρχειοθετήθηκε από το πρωτότυπο στις 6 Δεκεμβρίου 2010. Ανακτήθηκε στις 27 Ιουλίου 2012.
17. ↑  Flemming, Mike (1 Νοεμβρίου 2010). «Baz Casting Wider Daisy Net For 'Gatsby'». *Deadline Hollywood*. Ανακτήθηκε στις 27 Ιουλίου 2012.
18. ↑  Brodesser-Akner, Claude (12 Νοεμβρίου 2010). «Carey Mulligan Now the Front-runner to Play Daisy in Baz Luhrmann's Great Gatsby». *New York Magazine*. New York Media LLC. Ανακτήθηκε στις 27 Ιουλίου 2012.
19. ↑  Nashawaty, Chris (20 Απριλίου 2011). «Ben Affleck out of 'The Great Gatsby'... so who will be in?». *Entertainment Weekly*. Time Warner Inc. Αρχειοθετήθηκε από το πρωτότυπο στις 9 Οκτωβρίου 2014. Ανακτήθηκε στις 27 Ιουλίου 2012.
20. 1 2  Fleming, Mike (17 Μαΐου 2011). «Joel Edgerton Gets Tom Buchanan Role In 'The Great Gatsby'». *Deadline.com*. Ανακτήθηκε στις 27 Ιουλίου 2012.
21. ↑  Kit, Borys (19 Απριλίου 2011). «Isla Fisher in Talks to Join Baz Luhrmann's 'Great Gatsby' (Exclusive)». *The Hollywood Reporter*. Ανακτήθηκε στις 27 Ιουλίου 2012.
22. ↑  Fleming, Mike (11 Μαΐου 2011). «Newcomer Elizabeth Debicki To Play Jordan Baker In 'The Great Gatsby'». *Deadline.com*. Ανακτήθηκε στις 27 Ιουλίου 2012.
23. ↑  «Baz Luhrmann casts VCA graduate Elizabeth Debicki in 'The Great Gatsby'». *University of Melbourne*. 25 Μαΐου 2011. Αρχειοθετήθηκε από το πρωτότυπο στις 7 Μαρτίου 2012. Ανακτήθηκε στις 27 Ιουλίου 2012.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ο Υπέροχος Γκάτσμπυ (ταινία, 2013)** |

* Επίσημη ιστοσελίδα
* Ο Υπέροχος Γκάτσμπυ στο IMDb

  


|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305426802
* LCCN: no2013060992
* GND: 1044644974

 |

 |